KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E PARË TË VITIN 2026 
PËR MINISTRINË E SHËNDETËSISË DHE MBROJTJES SOCIALE 

I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Shëndetësisë dhe Mbrojtjes Sociale, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2026 ka hartuar, programuar dhe zhvilluar politikat kombëtare shëndetësore dhe sociale, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2026 janë: 
1. Programi “Planifikim, Menaxhim, Administrim”
2. Programi “Rehabilitimi i të Përndjekurve Politikë”
3. Programi “Shërbime të Kujdesit Shëndetësor Parësor”  
4. Programi “Shërbime të Kujdesit Shëndetësor Dytësor” 
5. Programi “Shërbime të Shëndetit Publik”
6. Programi “Përkujdesi Social”

Për programin “Shërbime të Kujdesit Shëndetësor Parësor” është realizuar qëllimi i programit i cili synon “Mbulim universal të nevojave të popullatës për kujdes mjekësor parësor, nëpërmjet ofrimit të vizitave falas nga mjeku i familjes, kontrollit mjekësor bazë dhe programeve parandaluese”. Ky qëllim është arritur nëpërmjet realizimit të objektivit, “Përmirësimi i shërbimeve parandaluese dhe të diagnostikimit të hershëm të sëmundjeve” Qëllimi dhe objektivi i programit është realizuar nëpërmjet produkteve, performanca e të cilave për 4 mujorin e parë të vitit 2026, është realizuar, si më poshtë:

· Janë ofruar 2.5 milionë vizita në qendrat shëndetësore të kujdesit parësor, apo 34% e sasisë së planifikuar, me një kosto prej rreth 252 milionë lekë.
· Kanë përfituar rreth 177 mijë individë të moshës 35 - 70 vjeç kontrollin bazë (Chek-up, apo 47% e sasisë së planifikuar, me një kosto faktike 292 milionë lekë.
· Janë trajtuar rreth 329 mijë pacientë me recetë me rimbursim nga mjeku i familjes, apo 83% e sasisë së planifikuar, me një kosto faktike prej 700 miliardë lekë.

Për programin “Shërbime të Kujdesit Shëndetësor Dytësor” është realizuar qëllimi i programit i cili synon “Mbulimin universal të nevojave të popullatës për kujdes mjekësor të specializuar”. Qëllimi i programit u realizua nëpërmjet objektivave të mëposhtëm:
· Ofrimi cilësor dhe gjithëpërfshirës i shërbimeve të kujdesit shëndetësor dytësor. 
· Adresimi me efektivitet i thirrjeve për urgjenca mjekësore në nivel qendror.
Këto objektiva janë realizuar nëpërmjet produkteve, performanca e të cilave për 4 mujorin e  vitit 2026, paraqitet si më poshtë: 
· Janë trajtuar rreth 111 mijë pacientë të shtruar në spitale, apo 35% e sasisë së planifikuar, me një kosto faktike rreth 9.8 miliardë lekë. 
· Janë kryer rreth 71 mijë seanca për trajtimin e pacientëve me dializë, apo 33% e sasisë së planifikuar, shoqëruar me një kosto faktike prej rreth 940 milionë lekë.
· Janë trajtuar 701 pacientë në spitalet psikiatrike, apo 76% e sasisë së planifikuar, me një kosto prej 362 milionë lekë.
· Janë trajtuar rreth 4,204 pacientë nga paketat spitalore të kardiologjisë dhe kardiokirurgjisë, apo 35% e sasisë së planifikuar, me një kosto faktike prej 65 milionë lekë; 
· Janë trajtuar 440 pacientë me katarakte, apo 9% e sasisë së planifikuar, shoqëruar me një kosto prej 11.5 milionë lekë. 
· Janë trajtuar 8,938 pacientë me radioterapi, 29% e sasisë së planifikuar.
· Janë kryer rreth 1.7 milionë ekzaminime laboratorike, apo 33% e sasisë së planifikuar, shoqëruar me një kosto prej rreth 441 milionë lekë.
· Përgjatë 4M të vitit 2026, 32 çifte janë përfitues të shërbimit për procesin e riprodhimit mjekësor të asistuar në institucionet shëndetësore publike.
· Janë trajtuar 46,885 raste nga njesitë e urgjences mjekesore, apo 39% e sasisë së planifikuar, me një kosto faktike prej 83.7 milionë lekë.

Për programin “Shërbime të Shëndetit Publik” është realizuar qëllimi i programit i cili synon “Mbrojtjen e shëndetit dhe promovimin e jetësës së shëndetshme”. Qëllimi i programit u realizua nëpërmjet objektivave, sa më poshtë: 
· Sigurimit të qëndrueshmërisë së mbulesës vaksinare, për vaksinat e kalendarit të vaksinimit në masën 95%.
· Reduktimit të numrit të shpërthimeve epidemike.
· Mbulimi me inspektime në Spitale, Njësi Vendore të Kujdesit Shëndetësor dhe Qendra Shëndtësore.
· Ofrimi i shërbimeve për depistimin e grave të prekura nga kanceri i gjirit dhe i qafës së mitrës.
· Mbulim me inspektime nga Inspektoratet Shëndetësore sipas standarteve respektive.
Këto objektiva janë realizuar nëpërmjet produkteve, performanca e të cilave për 4 mujorin e vitit 2026, është realizuar, si më poshtë:

· Janë vaksinuar rreth 72,018 fëmijë të moshës 0-18 vjeç, apo 40% e sasisë së planifikuar, me një kosto faktike prej 17.8 milionë lekë.
· 4,070 persona të vaksinuar me vaksinen e gripit sezonal, me një kosto faktike prej 85 milionë lekë.
· Janë kryer 1,341 konrolle për situatat epidemiologjike, apo 29% e sasisë së planifikuar, me një kosto faktike prej 914 milionë lekë.
· Është kryer depistimi i 2,329 grave për kancerin e gjirit dhe 2,273 grave për kancerin e qafës së mitrës, me një kosto faktike prej 12.3 milionë lekë.
· Janë kryer rreth 6,811 inspektime nga inspektoriatet, apo 39% e sasisë së planifikuar, shoqëruar me një kosto prej 168 milionë lekë.

Për programin “Përkujdesi Social”,  është realizuar qëllimi i programit i cili synon “Ndëtimin e një sistemi mbrojtje sociale nëpërmjet politikave dhe mekanizmave për të mbrojtur individët ne nevojë”. Qëllimi i programit u realizua nëpërmjet objektivave, sa më poshtë:

· Reformimit të programit të përkujdesit social në tre shtylla kryesore të tij NE, PAK dhe shërbimet sociale.
· Përfshirja e barabartë sociale dhe ekonomike e burrave, grave, fëmijëve dhe grupeve  të margjinalizuara.
· Riintegrimi social ekonomik i grupeve te margjinalizuara.

Këto objektiva janë realizuar nëpërmjet produkteve, performanca e të cilave për 4 mujorin e vitit 2026, është realizuar, si më poshtë:
 
· Kanë përfituar rreth 48,389 familje dhe individë në nevojë që përfitojnë nga skema e NE, shoqëruar me një kosto faktike 1.13 miliard lekë.
· Kanë përfituar rreth 97,384 persona me aftësi të kufizuar dhe kujdestarë nga programi i aftësisë së kufizuar, shoqëruar më një një kosto faktike prej 5.7 miliard lekë.
· 190 përfitues, përfshirë gra dhe vajza, kanë marrë shërbime të përkujdesit social në qendrat e trajtimit të viktimave të dhunës dhe trafikimit, si dhe familje të trajtuara në qendrën kombëtare tranzitore për emergjenca, shoqëruar me një kosto totale prej 158 milionë lekë.
· 359 të moshuar, 149 foshnje dhe fëmijë, dhe 218 persona me aftësi të kufizuara, kanë përfituar shërbim të përkujdesit social të ofruara në qëndrat rezidenciale publike, shoqëruar me një kosto faktike prej 289 milionë lekë.  
· Janë punësuar në ndërmarrjet sociale 28 persona që i përkasin grupeve të pafavorizuara, me një kosto faktike prej 2.4 milionë lekë.  
· 7,261 bebe kanë përfituar shpërblimin e lindjes, apo 22% e sasisë së planifikuar, me një kosto faktike totale prej rreth 500 milionë lekë.  
· Kanë përfituar mbrojtje të veçantë nga shteti, 7,762 gra të papuna, me tre apo më shumë fëmijë të moshës deri në 18 vjeç, apo 94% e sasisë së planifikuar, me një kosto faktike prej rreth 346 milionë lekë.

II.    “Karakteristika kryesore të performancës së shpenzimeve”
Në fund të 4 mujorit të vitit 2026, situata në lidhje me realizimin e shpenzimeve të buxhetit, krahasuar me planin e vitit 2026, sipas të dhënave të gjeneruara nga SIFQ, paraqitet si më poshtë: 
[image: ]Tabela: Realizimi i shpenzimeve sipas programeve buxhetore (në mijë lekë):

Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për 4 mujorin, është realizuar në masën 23,926,405 mijë lekë 29% të planit vjetor.

Nga struktura e realizimit faktik të shpenzimeve rezulton se pjesa më e madhe e fondeve është përqendruar në programin “Shërbime të Kujdesit Shëndetësor Dytësor”, i cili zë 51% të totalit të shpenzimeve të realizuara, i ndjekur nga programi “Përkujdesja Sociale” me 35%. Së bashku, këto dy programe përfaqësojnë 86% të realizimit faktik të ministrisë, duke reflektuar orientimin kryesor të burimeve buxhetore drejt ofrimit të shërbimeve spitalore dhe mbështetjes sociale. Ndërkohë, programet “Shërbime të Shëndetit Publik” dhe “Shërbime të Kujdesit Shëndetësor Parësor” zënë përkatësisht 6% dhe 5% të totalit të shpenzimeve, ndërsa programet “Rehabilitimi i të Përndjekurve Politikë” dhe “Planifikimi, Menaxhimi dhe Administrimi” kanë një peshë më të kufizuar, me përkatësisht 2.2% dhe 0.5% të realizimit faktik.

Sipas zërave përbërës të shpenzimeve, situata në fund të 4 mujorit 2026, paraqitet si më poshtë:

[image: ]   Tabela: Realizimi i shpenzimet sipas klasifikimit ekonomik (në mijë lekë):


Plani i shpenzimeve të buxhetit për shpenzimet korente për këtë ministri, për 4 mujorin e vitit 2026, është realizuar në rreth 30% të planit vjetor të miratuar. Peshën kryesore e zënë transferat korente të brendshme me 51% të totalit të realizimit faktik, të ndjekura nga transferat për buxhete familjare dhe individë me 35%, që tregon se pjesa më e madhe e fondeve është orientuar drejt financimit të institucioneve shëndetësore dhe skemave të mbrojtjes sociale. Ndërkohë, pagat dhe sigurimet shoqërore përbëjnë së bashku rreth 8% të totalit të realizimit, ndërsa mallrat dhe shërbimet zënë 3%. Niveli i realizimit të shpenzimeve korrente është ndikuar kryesisht nga vijimi normal i financimit të shërbimeve shëndetësore, rimbursimit të barnave, kontratave të shërbimeve të specializuara dhe pagesave të skemave sociale, si ndihma ekonomike, pagesat për personat me aftësi të kufizuar dhe bonusi i bebes. 

Shpenzimet kapitale përbëjnë vetëm 2% të totalit të shpenzimeve të realizuara, me një nivel realizimi prej 13% të planit vjetor. Ecuria e ulët e këtyre shpenzimeve lidhet kryesisht me vonesat në procedurat e prokurimit, proceset e ankimimit, pritjen e lejeve të ndërtimit, si dhe fazat paraprake të projektimit dhe lidhjes së kontratave për një numër investimesh. Gjithashtu, një pjesë e konsiderueshme e projekteve infrastrukturore dhe furnizimeve me pajisje mjekësore ndodhen ende në fazë zbatimi, kolaudimi ose lëvrimi, duke bërë që pagesat përkatëse të realizohen në periudhat në vijim.

III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim përfshirë këtu buxhetin fillestar dhe buxhetin me ndryshimet e ndodhura gjatë 4 mujorit të vitit 2026, paraqitet në tabelën e mësipërme. Siç shikohet nga tabela në krahasim me ligjin fillestar plani ka ndryshuar. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë me vlerë 12 milionë lekë, si dhe nga akordimi i fondeve për pagesa kalimtare.
[bookmark: _Hlk166672416]
IV. Të ardhurat jashtë limitit: 
Të ardhurat jashtë limitit të realizuara nga Ministria e Shëndetësisë dhe Mbrojtjes Sociale, arrijnë në total vlerën prej 89 milion lekë.
V. Komente dhe rekomandime:
· Të dhënat dhe anekset raportuara në raportin e monitorimit, janë sipas formateve të përcaktuara në Udhëzimin nr. 14, datë 30.05.2023, “Për procedurat standarte të monitorimit të buxhetit në njësitë e Qeverisjes Qendrore”.
· Raporti paraqet informacion të detajuar financiar në nivel programi buxhetor, duke analizuar planin fillestar, planin e rishikuar, realizimin faktik dhe strukturën e shpenzimeve për secilin program.
· Raporti përfshin analizën e realizimit të treguesve të performancës në nivel produkti, duke evidentuar sasitë e planifikuara, sasitë e realizuara dhe kostot për njësi produkti për shumicën e programeve buxhetore.
· Raporti përmban informacion të detajuar mbi ecurinë e projekteve kapitale, duke përfshirë statusin e zbatimit, realizimin fizik dhe financiar, problematikat e hasura dhe fazën aktuale të secilit investim.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:

· Analiza e devijimeve plan-fakt mund të jetë më e detajuar. Në disa raste paraqiten vetëm nivelet e realizimit, pa u shpjeguar qartë arsyet që kanë ndikuar në nivelin e realizimit ose mosrealizimit të treguesve.
· Raporti mund të përfshijë një vlerësim më të qartë të risqeve për realizimin e planit deri në fund të vitit, duke identifikuar projektet, produktet ose zërat e shpenzimeve që paraqesin probabilitet më të lartë mosrealizimi.
· Rekomandojmë paraqitjen e plotë të setit të Anekseve standarde të monitorimit. 

VI. Publikimi 

Raporti i Monitorimit për 4 mujorin e vitit 2026, është publikuar në faqen zyrtare të Ministrisë së Shëndetësisë dhe Mbrojtjes Sociale.
Linku:
https://shendetesia.gov.al/https-shendetesia-gov-al-tabelat-e-raportimit-per-intervalet-kohore-3-muaj-9-muaj-dhe-vjetore-si-dhe-relacionet-perkatese/ 

Total Korrente Kapitale Total Korrente Kapitale

(1) (3) (4) (5) (6) 7 (5-3) (8) (9) 10(8/3) 11(8/5)

Planifikimi, Menaxhimi dhe Administrimi 414,214 526,213 1% 529,065 1% 2,852 124,221 0.5% 24% 28% 0% 23% 28% 0%

Rehabilitimi i të Përndjekurve Politikë 1,440,659 1,548,851 2% 1,548,901 2% 50 529,559 2.2% 34% 34% 34% 34%

Shërbime të Kujdesit Shëndetësor Parësor 4,931,558 4,262,178 5% 4,262,938 5% 760 1,264,927 5% 30% 33% 4% 30% 33% 4%

Shërbime të Kujdesit Shëndetësor Dytësor 42,251,545 43,489,799 53% 43,491,031 53% 1,232 12,264,681 51% 28% 29% 14% 28% 29% 14%

Shërbime të Shëndetit Publik 4,433,764 4,931,695 6% 4,938,753 6% 7,058 1,420,484 6% 29% 29% 0% 29% 29% 0%

Përkujdesja Sociale 28,428,881 27,749,830 34% 27,750,830 34% 1,000 8,322,533 35% 30% 30% 20% 30% 30% 20%

Gjithsej Shpenzime buxhetore  81,900,621 82,508,566 100% 82,521,518 100% 12,952 23,926,405 100% 29% 30% 13% 29% 30% 13%

Shpenzime nga te Ardhurat Jashte 

limitit

440,078 89,048

Totali Shpenzimeve te Ministrisë

82,340,699 24,015,454

% e realizimit me Planin e 

Viti 

paraardhës

Fakti 2025

Plani 

Fillestar

Viti 2026

Viti 2026

Struktura               

(1) (3) (4) (5) (6) 7 (5-3) (8) (9) 10 ( 8/3) 11 ( 8/5)

Paga 4,959,368 5,546,859 7% 5,546,859 7% 0 1,788,621 7% 32% 32%

Sigurime Shoqërore 818,782 937,501 1% 937,501 1% 0 285,313 1% 30% 30%

Mallra dhe Shërbime të Tjera 2,319,122 2,602,131 3% 2,602,131 3% 0 618,912 3% 24% 24%

Transferta Korente të Brendshme 41,335,743 40,986,744 50% 40,991,744 50% 5,000 12,237,251 51% 30% 30%

Transferta Korente të Huaja 307,785 453,370 1% 453,370 1% 0 110,217 0% 24% 24%

Trans per Buxh. Fam. & Individ 28,364,528 27,700,000 34% 27,707,952 34% 7,952 8,347,869 35% 30% 30%

Totali Shpenzime Korrente 78,105,329 78,226,605 95% 78,239,557 95% 12,952 23,388,183 98% 30% 30%

Totali Shpenzime Kapitale me FB 1,375,498 3,546,461 4% 3,546,461 4% 0 340,838 1% 10% 10%

Totali Shpenzime Kapitale me FH 2,419,794 735,500 1% 735,500 1% 0 197,385 1% 27% 27%

Totali Shpenzime Kapitale 3,795,292 4,281,961 5% 4,281,961 5% 0 538,223 2% 13% 13%

Gjithsej Shpenzime Buxhetore  81,900,621 82,508,566 100% 82,521,518 100% 12,952 23,926,405 100% 29% 29%

Shpenzime nga te Ardhurat Jashte limitit (Kap 06) 440,078 440,078

Totali (Korrente + Kapitale + Shpenz.nga te 

ardh.jashte limti

82,340,699 82,521,518 24,366,484

Numri i punonjësve

4,202 4,414 4,414 0 4,208

